Salimullah Muslim Hall

Salimullah Muslim Hall është një konvikt i Universitetit të Dhakës, i emërtuar sipas navabit Khvaxha Salimullah Bahadur. Ai u inaugurua më 11 gusht 1931. Mes konvikteve të Universitetit të Dhakës, "Salimullah Muslim Hall" mban një status special për shkak të trashëgimisë së tij.

 Historia 
Më 27 maj 1912, Qeveria Britanike formoi "Nathan Committee" mbi krijimin e një universiteti rezidencial. Komisioni i Universitetit të Kalkutës rekomandoi një konvikt për studentët myslimanë në mënyrë që të ruanin kulturën dhe fenë e tyre. Bazuar në raportin e "Nathan Committee" (Komiteti Nathan) dhe rekomandimin e komisionit të Universitetit të Kalkutës, Qeveria e Indisë përgatiti faturën e Universitetit të Dhakës. Fatura u kalua nga Asambleja Ligjore e Indisë me nën-mbretin dhe guvernatorin e përgjithshëm, Lord Reading që ra dakord për faturën më 23 mars 1920. Universiteti filloi rregjistrimin e studentëve më 10 korrik 1921.

Universiteti i Dhakës nisi me tre konvikte: Konvikti Mysliman ("Salimullah Muslim Hall"), "Konvikti Xhaganath" dhe Konvikti i Dhakës (më vonë i riemërtuar "Shahidullah Hall"). Konvikti mysliman fillimisht ishte në katin e përdhes të Ndërtesës së Sekretariatit. Dhoma më e madhe në katin përdhes u nda në dhomën e ngrënies, kuzhinën, dhomën e përbashkët, biblioteka dhe dhoma të tjera. Në vitin e parë të Universitetit të Dhakës, konvikti mysliman bujtëte 75 studentë nga një tërësi prej 178 studentësh myslimanë konviktorë. Profesori i asociuar Ahmed Fazlur Rahman u caktua si menaxhues i "Salimullah Muslim Hall". U caktuan gjithashtu edhe dy kujdestarë: Fakhrudin Ahmed, që mbikëqyrte studentët dhe Muhamad Shahidullahu, që kishte detyrën e udhëzimit fetar.

Gjatë periudhës 1922–23, numri studentëve në konvikt u rrit në 101. Për këtë u përshtatën tetë dhoma shtesë. Në periudhën 1923–24 numri i studentëve myslimanë konviktorë arriti 127, dhe 61 dhoma u caktuan te ndërtesa e Sekretariatit. Meqë numiri i studentëve konviktorë po rritej rregullisht, kujdestari M.F. Rahman i shkroi një letër zëvendës-kancelarit të universitetit. Ai vërente se "Bashkësia Muhamedane dëshironte që për ta të ndërtohej një konvikt i veçant".

Universiteti pranoi të ndërtonte një konvikt të ri dhe formoi një komitet ndërtimi. Komiteti caktoi arkitektin Gwyther për të bërë planimetrinë dhe projektin e konviktit. Në vitin 1927 Qeveria e Bengalit alokoi fondet për realizimin e projektit. Gjatë periudhës 1930–31, kontraktorët e "Messrs Martin & Co." bënë përparime të konsiderueshme me ndërtimin e godinës. Në periudhën 1931–32 "Salimullah Muslim Hall" u përfundua.

Tashmë konvikti bujt më shumë se 800 studentë. Rikonstruksioni i "Salimullah Muslim Hall" është zhvilluar rregullisht, me më të fundit të përfunduar në vitin 2010.

 Arkitektura 
Ndërtesa dy-katëshe është e drejtuar nga jugu. Ajo ka katër krahë që rrethojnë një oborr drejtkëndor të ndarë në dy pjesë, ai verior dhe ai jugor nga një shëtitore e mbuluar. Verandat shtrihen përgjatë façadave të brendshme, duke parë nga oborri. Në qendër të krahut jugor, hyrja e zgjatur ka tre harqe me majë në mes të dy kullave katrore, secila e kurorëzuar me një kupolë të rrumbullakët me pllaka të verdha.

Shiko gjithashtu
 Fazlul Huq Muslim Hall
 Muhammad Shahidullah Hall
 Curzon Hall
 Ahsan Manzili
 Northbrook Hall
 Chummery House
 Burgu i Vjetër Qëndror i Dhakës
 Xhatija Sangsad Bhaban
 Nagar Bhabani
 Ndërtesa e vjetër e Gjykatës së Lartë në Dhaka
 RAJUK Bhabani
 Arkitektura e Dhakës

 Referime 

 Bibliografia 


 Ahmed Monowar, "Dhakar Purano Kotha" (bengalisht), faqet 79-81.
 Dr.Muhammad Rahim Abdur, Salimullah Muslim Hall er Protishdhar Kahini; Shuborno Jayanti, fq. 2-15.

Lidhje të jashtme

 Pamje ajrore
 Lëndina të konviktit
 Hyrja madhështore

Kategoria:Arsim i lartë
Kategoria:Ndërtesa të përfunduara në 1931
Kategoria:Pallate në Bangladesh